KERAJAAN MALAYSIA Kaedah Pelaksanaan Perolehan/Projek Kerajaan Tahun 2022, 2023 dan 2024 PERBENDAHARAAN MALAYSIA PK 2.21
Pekeliling Perbendaharaan Malaysia KANDUNGAN PK 2.21 Kaedah Pelaksanaan Perolehan/Projek Kerajaan Tahun 2022, 2023 dan 2024 ... 3 1. Pendahuluan ... 3 2. Perancangan dan Pelaksanaan Perolehan Tahunan 2022, 2023 dan 2024 ... 3 3. Kebenaran Mempakejkan Perolehan Tahunan Bagi Perolehan Bekalan, Perkhidmatan dan Kerja... 3 4. Kaedah Perolehan Kerja ... 4 5. Had Nilai Bagi Pihak Berkuasa Melulus ... 8 6. Taklimat Tender/Sebut Harga/Lawatan Tapak ... 8 7. Kaedah Pengendalian Mesyuarat Jawatankuasa Perolehan ... 9 8. Tarikh Kuat Kuasa ... 9 PK 2.21
Pekeliling Perbendaharaan Malaysia PK 2.21 Kaedah Pelaksanaan Perolehan/Projek Kerajaan Tahun 2022, 2023 dan 2024 1. Pendahuluan 1.1 Kementerian Kewangan mulai suku kedua tahun 2020 telah memberi beberapa kelonggaran tatacara dan peraturan perolehan bagi menyokong usaha Kerajaan merancakkan aktiviti ekonomi agar pelaksanaannya dapat dipercepatkan dan seterusnya mampu memberi kesan berganda kepada ekonomi negara serta kesejahteraan Rakyat. 1.2 Kementerian Kewangan berpandangan kelonggaran tersebut masih relevan untuk menyokong pertumbuhan dan pemulihan ekonomi negara ekoran ketidaktentuan ekonomi global serta ketegangan geopolitik antarabangsa. 2. Perancangan dan Pelaksanaan Perolehan Tahunan 2022, 2023 dan 2024 2.1. Agensi hendaklah merancang dan melaksanakan proses perolehan lebih awal bagi memastikan semua perolehan dan projek dapat disiapkan dan bayaran disempurnakan menggunakan peruntukan tahunan 2022, 2023 dan 2024 sepertimana yang telah diluluskan oleh Parlimen. 2.2. Pelawaan perolehan lebih awal iaitu selewat-lewatnya pada suku kedua tahun 2022, 2023 dan 2024 akan benar-benar membantu pencapaian objektif Kerajaan memberi kelonggaran tatacara ini. Kegagalan Agensi memanfaatkan inisiatif yang diperkenalkan oleh Kementerian Kewangan ini akan menjejaskan bukan sahaja usaha merancakkan aktiviti ekonomi negara malah sebarang pertimbangan kelonggaran tatacara pada masa hadapan. 2.3. Perancangan Perolehan Tahunan (PPT) 2022, 2023 dan 2024 seboleh-bolehnya mengambil kira kelonggaran had nilai yang dibenarkan di bawah Pekeliling ini. 3. Kebenaran Mempakejkan Perolehan Tahunan Bagi Perolehan Bekalan, Perkhidmatan dan Kerja 3.1. Selaras dengan usaha Kerajaan untuk memastikan perolehan Kerajaan dapat dilaksanakan dengan segera di samping membuka lebih banyak peluang perolehan, Agensi Kerajaan dibenarkan untuk mempakej perolehan tahunan kepada pakej yang lebih kecil untuk dilaksanakan secara sebut harga atau undian (bagi perolehan kerja) berbanding tender. M. S. 3 / 9 PK 2.21
Pekeliling Perbendaharaan Malaysia Agensi TIDAK dibenarkan untuk mempakejkan perolehan yang perlu dilaksanakan secara tender/sebut harga kepada pembelian terus atau lantikan terus. 3.2. Had nilai perolehan yang dibenarkan untuk dipakejkan adalah bagi perolehan bernilai melebihi RM50,000 sahaja bagi perolehan bekalan dan perkhidmatan. 3.3. Bagi perolehan bekalan dan perkhidmatan yang dipakejkan untuk dilaksanakan secara sebut harga adalah tertakluk kepada syarat berikut: (i) perolehan sepenuhnya melalui Sistem ePerolehan; dan sebut harga tersebut hendaklah dilaksanakan (ii) jika PPT Agensi mencatatkan perancangan pelaksanaan secara tender, PPT tersebut hendaklah dikemaskini di dalam Sistem ePerolehan dengan memilih 'Inactive' pada perolehan yang dipinda dan 'Create' perolehan baharu bagi mengelakkan pertindihan data (double counting). Kedua-dua maklumat perlu disahkan oleh Pengesah dan diluluskan oleh Pelulus yang telah ditetapkan. 3.4. Mana-mana perolehan yang telah dipecahkan kepada pakej lebih kecil dalam tempoh sehingga 31 Disember 2024, kaedah perolehan bagi baki pakej perolehan/projek yang belum dilaksanakan selepas tarikh tersebut adalah berdasarkan had nilai perolehan sedia ada berkuat kuasa. 4. Kaedah Perolehan Kerja 4.1 Bagi mempercepatkan proses perolehan dan meningkatkan aktiviti ekonomi, had nilai perolehan kerja Kerajaan dinaikkan ke nilai ambang baharu seperti dalam Jadual 1 berikut: M. S. 4 / 9 PK 2.21
Pekeliling Perbendaharaan Malaysia Kaedah Perolehan Had Nilai a. Lantikan terus Sehingga RM50,000 (Kekal had nilai sedia ada seperti dalam PP/PK2.1) b. Kerja requisition secara undian Sehingga RM100,000 c. Sebut harga Melebihi RM50,000 sehingga Jadual 1 Syarat Perolehan Kontraktor tempatan. • Kontraktor berdaftar Lembaga Pembangunan Industri Pembinaan (CIDB) Gred G1. dengan Kontraktor yang dipelawa hendaklah berdaftar dalam kategori dan pengkhususan yang berkaitan serta memenuhi syarat pendaftaran seperti berikut: i) berdaftar dengan CIDB dan mempunyai Perakuan Pendaftaran Kontraktor (PPK), Sijil Perolehan Kerja Kerajaan (SPKK) serta Sijil Taraf Bumiputera (STB); atau ii) mempunyai PPK Kontraktor Sabah Sabah); atau dan Sijil Pusat (di (PUKONSA) Sijil Unit Pendaftaran Kerja dan Juruperunding (UPKJ) (di Sarawak). • Menggunakan Jadual Kadar Kerja. • Kontraktor tempatan. • Kontraktor berdaftar dengan CIDB Gred G1. • Kontraktor yang dipelawa hendaklah berdaftar dalam kategori dan pengkhususan yang berkaitan serta memenuhi syarat pendaftaran seperti berikut: i) berdaftar dengan CIDB dan mempunyai iii) mempunyai PPK dan PPK, SPKK serta STB; atau ii) mempunyai PPK dan Sijil PUKONSA (di Sabah); atau iii) mempunyai PPK dan Sijil UPKJ (di Sarawak). Bagi pelaksanaan kerja kategori elektrik dan kerja mekanikal khas untuk sepuluh (10) sistem mekanikal dikekalkan seperti PK1.1 dan PK2.1. Kontraktor tempatan. • Kontraktor berdaftar dengan CIDB Gred G1. • Kontraktor yang dipelawa hendaklah berdaftar M. S. 5 / 9 PK 2.21
Pekeliling Perbendaharaan Malaysia Kaedah Perolehan Had Nilai RM200,000 Melebihi RM200,000 sehingga RM500,000 Melebihi RM500,000 sehingga RM1 juta Syarat Perolehan dalam kategori dan pengkhususan yang berkaitan serta memenuhi syarat pendaftaran seperti berikut: i) berdaftar dengan CIDB dan mempunyai PPK serta SPKK; atau ii) mempunyai PPK dan Sijil PUKONSA (di Sabah); atau iii) mempunyai PPK dan Sijil UPKJ (di Sarawak). Bagi pelaksanaan kerja kategori elektrik dan kerja mekanikal khas untuk sepuluh (10) sistem mekanikal dikekalkan seperti PK1.1 dan PK2.1. Kontraktor tempatan. • Kontraktor berdaftar dengan CIDB Gred G2. • Kontraktor yang dipelawa hendaklah berdaftar dalam kategori dan pengkhususan yang berkaitan serta memenuhi syarat pendaftaran seperti berikut: i) berdaftar dengan CIDB dan mempunyai PPK serta SPKK; atau ii) mempunyai PPK dan Sijil PUKONSA (di Sabah); atau iii) mempunyai PPK dan Sijil UPKJ (di Sarawak). Bagi pelaksanaan kerja kategori elektrik dan kerja mekanikal khas untuk sepuluh (10) sistem mekanikal dikekalkan seperti PK1.1 dan PK2.1. Kontraktor tempatan. • Kontraktor berdaftar dengan CIDB Gred G3 (negeri berkenaan). Kontraktor yang dipelawa hendaklah berdaftar dalam kategori dan pengkhususan yang berkaitan serta memenuhi syarat pendaftaran seperti berikut: i) berdaftar dengan CIDB dan mempunyai PPK serta SPKK; atau M. S. 6 / 9 PK 2.21
Pekeliling Perbendaharaan Malaysia Kaedah Perolehan Had Nilai Syarat Perolehan ii) mempunyai PPK dan Sijil PUKONSA (di Sabah); atau iii) mempunyai PPK dan Sijil UPKJ (di Sarawak). Bagi pelaksanaan kerja kategori elektrik dan kerja mekanikal khas untuk sepuluh (10) sistem mekanikal dikekalkan seperti PK 1.1 dan PK 2.1. d. Tender Melebihi RM1 juta Kontraktor tempatan. • Kontraktor berdaftar dengan CIDB Gred G4 hingga G7. Kontraktor yang dipelawa hendaklah berdaftar dalam kategori dan pengkhususan yang berkaitan serta memenuhi syarat pendaftaran seperti berikut: i) berdaftar dengan CIDB dan mempunyai PPK serta SPKK; atau ii) mempunyai PPK dan Sijil PUKONSA (di Sabah); atau iii) mempunyai PPK dan Sijil UPKJ (di Sarawak). Bagi pelaksanaan kerja kategori elektrik dan kerja mekanikal khas untuk sepuluh (10) sistem mekanikal dikekalkan seperti PK 1.1 dan PK 2.1. Nota: Had nilai perolehan sebut harga bagi bekalan dan perkhidmatan adalah kekal iaitu melebihi RM50,000 sehingga RM500,000 sebagaimana PK2.1. 4.2 Bagi kerja requisition menggunakan Jadual Kadar Kerja sehingga RM100,000 yang dilaksanakan secara undian, Agensi Kerajaan hendaklah mensyaratkan bahawa hanya penama di dalam PPK, SPKK atau STB sahaja boleh memohon atau berdaftar dan menghadiri proses undian dan tidak mewakilkan pegawai selain daripada penama yang dinamakan dalam sijil. M. S. 7 / 9 PK 2.21
Pekeliling Perbendaharaan Malaysia 4.3 Bagi perolehan kerja secara sebut harga yang bernilai di antara RM50,000 hingga RM1 juta dan tempoh pembinaan kurang daripada empat (4) bulan, Agensi Kerajaan boleh menggunakan Inden Kerajaan mengikut format seperti dalam PP/PK4.2. Sekiranya tempoh pembinaan melebihi empat (4) bulan, Agensi Kerajaan hendaklah menggunakan Surat Setuju Terima (SST) seperti dalam PP/PK4.2. 4.4 Selain itu, Agensi Kerajaan diberi pengecualian khas kepada Arahan Perbendaharaan (AP) 182, tanpa perlu merujuk kepada Jabatan Teknik bagi projek bernilai sehingga RM500,000. Agensi Kerajaan yang telah dikenal pasti bagi projek ini adalah dilantik sebagai Agensi Pelaksana Projek dan bertanggungjawab sepenuhnya dengan mematuhi peraturan kewangan dan perolehan yang berkuat kuasa. 5. Had Nilai Bagi Pihak Berkuasa Melulus 5.1 Had nilai untuk memutuskan sebut harga oleh Jawatankuasa Sebut Harga adalah melebihi RM50,000 sehingga RM1 juta bagi perolehan kerja yang tertakluk kepada Pekeliling ini. 5.2 Had nilai untuk memutuskan sebut harga oleh Jawatankuasa Sebut Harga adalah kekal melebihi RM50,000 sehingga RM500,000 bagi perolehan bekalan dan perkhidmatan. 6. Taklimat Tender/Sebut Harga/Lawatan Tapak 6.1. Tatacara taklimat tender/sebut harga/lawatan tapak bagi perolehan bekalan, perkhidmatan, perunding dan kerja adalah seperti berikut: (i) taklimat atau lawatan tapak boleh dilaksanakan secara fizikal, dalam talian atau hibrid; (ii) jika talian, maklumat berkaitan spesifikasi/terma rujukan/ brif projek berkenaan perlu jelas, dan terperinci untuk membantu syarikat yang menyertai sebut harga/tender memahami kehendak Agensi; dan taklimat tender dilaksanakan dalam (iii) Agensi boleh memberi satu tempoh yang munasabah bagi syarikat melawat sendiri kawasan atau tapak yang dinyatakan dalam dokumen sebut harga/tender berkenaan. Lawatan tapak ini dapat membantu syarikat mendapat maklumat yang lebih tepat serta mengetahui keadaan dan memperoleh maklumat tambahan yang berguna bagi menyediakan tawaran sebut harga/tender. M. S. 8 / 9 PK 2.21
Pekeliling Perbendaharaan Malaysia 7. Kaedah Pengendalian Mesyuarat Jawatankuasa Perolehan 7.1 Mesyuarat Lembaga Perolehan (LP) dan Jawatankuasa Sebut Harga (JKSH) boleh dilaksanakan secara fizikal, dalam talian ataupun hibrid. 8. Tarikh Kuat Kuasa 8.1 Pekeliling ini berkuat kuasa mulai 1 Julai 2023 sehingga 31 Disember 2024 sahaja. 8.2 Bagi maksud pelaksanaan Pekeliling ini, Inden atau Surat Setuju Terima hendaklah dikeluarkan selewat-lewatnya pada 31 Disember 2024. 8.3 Sekiranya terdapat perbezaan arahan Kementerian Kewangan, peraturan dan tatacara perolehan dalam pekeliling khusus lain, maka peraturan yang digariskan melalui pekeliling ini adalah terpakai dan berkuat kuasa bagi tempoh yang ditetapkan oleh Kerajaan. M. S. 9 / 9 PK 2.21